钦定古今图书集成/明伦汇编/氏族典/第264卷 > 王瓒
## 钦定古今图书集成/明伦汇编/氏族典/第264卷 > 王瓒

按《五代史王珂传》：瓒，重盈之诸子也。梁太祖已执珂，
自领河中节度使，以瓒为吏。瓒事梁为诸卫大将军，
泰宁镇国军节度使。末帝时为开封尹。庄宗自郓入
京师，瓒开门迎降，伏地请死，庄宗劳而起之曰：“朕与
卿家世婚姻，然人臣各为主耳，复何罪邪？”已而故梁
臣赵岩等相次诛死，瓒以忧卒。